
Jlaemorrhagia, ottfioppocix, a graeca voce ettfJtct 
sanguis et ptfyvvfju rumpo, profluvium sanguineum 
aut cruentum, juxta ejus etymologiara, sanguineae 
effusionis ob continui laesionem prodeuntis ideam 
praebet. Vocabulum hocce Hippocrati jam commu- 
ne pro epistaxi intelligenda, quam summus illeMe- 
dicinae pater a vasorum ruptura solum repetebat, 
ampliore temporibus nostris significatu gaudet; et 
omnis, ex quacunque efficiatur causa, sanguinis e 
vasis suis evacuatio morbosa sive copia nimia, sive 
loco insolito, sive tempore sanitati alieno contingens, 
haemorrhagid dicitur. Tali idcirco sub titulo satis 
dives morborum series complectitur, quorum in 
nonnullis' sanguinis effusio veluti accidentale sym- 
ptoma vel tamquam praecipuum signum retinetur, 
dum in caeteris, relate ad media investigationis no- 
strae, ut morbum totum per se constituens putari 
potest. 

Quaevis autem sit viventis organismi pars ex qua 
sanguis eflfluat, ipsius sanguinis e vasis suis evacua- 
tio modo propter sensibilem continui laesionem si- 
ve fortuitam sive factitiam accidit, modo absque 
manifesta, fluxum explicante, organica mutationo 
oritur. Primo in casu compellantur haemorrhagiae 
chirurgicae, traumaticae aut externae; in secundo 
medicae, spontaneae et etiam internae denomina* 

Lae fuere. Utrarumque pro praxi magis miuusve mo- 
mentosae statuuntur disiinctiones, inter quas illae 
vel maxime generales spontaneas haemorrhagias 
specfantes sub duplici hacce serie idiopathicarum 
nempe atque symptomaticarum redigi possunt. 
Idiopatliica nuocupatur haemorrhagia absque visi~ 
bili texturae mutatione procedens tum in parte se- 
dem effusionis sistente, tum in quacumque alia quae 
vel propter analogam compagem vel propter mu- 
tuum functionis commercium in prioris circulatio- 
nem influat. Syroptomatica e contra ea quae ab in- 
signi organica alteratione proficiscitur; et prout or- 
ganica alteratio vel in organo ipso sanguifluxum 
exhibente aut in alio plus minusve remoto occurrat, 
haemorrhagia haecce primariae aut secundariae no- 
mine proprius insignitur. Ad primam ex. gr. hae- 
moptoe ex bronchitide, ad alteram haemoptysis 
ipsa propter cardiectasim refertur. 

Ampla symptomaticarum haemorrhagiarum no- 
tio. ad affectionum, e quibus derivantur, historiam 
pertinet. Mgve interdum earum natura dignoscitur, 
ob mediorum in nostra potestate existentium im- 
perfectionem ad intimas, diversos inter organicos 
textus intercedentes, relationes atque morbosas de- 
tegendas vicissitudines quas primitus et originarie 
pars adfecta aliaeque caeterac sympathico vel anta- 
gonistico modo junctae subeunt; necnon ob facili- 
tatem qua primarius morbus praetervidetur. Cum 
idiopathicis ideo saepe coufunduntur; ipsarumque 
manifestatio non tantum sanguinisexhalationi,quod 
^ommunissimum, verum, conditionibus positis, et 

vasorum lacsioni a nonnullis tribuitur. Haec ubi 
eveniat, vel cito interimunt vel summo vitae pe- 
riculo sociantur. Haemoptysis in phtbisi ulcerosa 
Bayle instar exempli recensetur. 

Circa idiopathicas nunc pertractandas haemor- 
rhagias antiqua erat sententia, eas, quemadmodum 
traumaticas, a vasorum sanguiferorum laesione, mo- 
do rupturam (diaeresim), modo eorum ab acri quod- 
dam erosionem (diabrosim) sistente, pendere. Ru- 
pturae speciatim opinio, jam a primo Medicinae 
ortu sancita longoque recepta aevo, illis quoque 
jam diapedesim s. sanguinis per distentos vasorum 
parietes transsudationem, jam anastomosim id. va- 
sorum finium a sanguine adpulso superatorum di- 
latationem ponentibus adeo communis erat ut tam- 
quam ejus indicium potior haemorrhagiarum nu- 
merus haberetur. Verum post nonnullas jam pri- 
dem aMorgagnio susceptas anatomico-pathologicas 
disquisitiones, quas accurate reiteravit Bichat, hic 
auctor statuit, medico forp pertinentes haemorrha- 
gias nuila post re in textuum continuitate laesionis 
signa relinquere, neque aliter quam e capillaribus 
vasis, processu veluti exsudativo, sanguinis effusio- 
nem fieri. Hoc sequentibus ille confirmavit obser- 
vationibus: i.°Si mulieris menstruorum periodo de- 
functae uterus examinetur, nulla cicatricularum 
symbola inveniuntur, quae sane haud deficerent ubi 
menstruatio propter vasorum rupturam prodiret. a.° 
Per pressionem utero factam in foeminae meustruis 
pollutae cadavere, sanguis ex cjus superficie ^ub 
guttularum forma elicitur, quibus essiccatis, super- 

ficies eadem integra remanet. Huicce argumento 
singularis facit casus in Anglica Medica Encyclope- 
dia enarratus, et a D. re Hamilton Edenburgensi 
collectus, qui in foemina perfecto uteri prolapsu la- 
borante, catameniorum epocha, turgescere capilla- 
ria vasa superficialia vidit, e quibus, mediante digi- 
ti pressiuncula , serum primo sanguinolentum et 
deinde sanguinis stillas in rivulos hinc illinc sese 
congregantes obtinuit. Huc quoque referri possunt 
cruentae cutis transsudationes sine ulla continui 
solutione emergentes, illique haemorrhagiarum ha- 
bitualium casus, in quibus majorem muci copiam 
sanguifluxum praecedere, mucum dein sanguino- 
lentum excerni et tandem purum sanguinem ab 
uberiore muci secretione iterum exceptum subire 
observatum est. 3.° Difficile cicatricularum efforma- 
lio conciperetur quoties exiguis temporis intervallis 
haemorrhagia continuat, demoratur, et novitus po- 
stea recurrit. 4-° Accidit denique perraro, et hoc in 
aneurysmaticis tantum vasis, nunquam vero si de 
idiopathicis haemorrhagiis agitur, quod in organis, 
e quibus prbfluebat sanguis, cadaverum autopsia 
notabilem detegat laesionem. Sic in individuis ob 
cppiosissimam gastro aut enterorfhagiam morte 
mulctatis, accurato interni alimentarii tractus exa- 
mine instituto, nulla superficiei solutio, nulla, quam- 
quam exigua, perceptibilis texturae alteratio repe- 
riebatur: sed mucipara membrana modo maculas 
eapguine repletas obtulit; modo pallida ac translu- 
cida notabatur, 6ubposit 0 e conlra vasculari plexu 
turgescente; interdum hi c p\ exus q UO que decolor et 

vacuus aderat; tandem nonnullis in casibus tirau- 
mera rubeo-fusca corpuscula arenae granis similia, 
sanguinisque procul dubiocoagula sistentia perpres- 
sionem scaturire conspecta sunt. Ex hisce omnibus 
igitur aeque computatis legitimum erit cum Bichat 
concludere, spontaneas haemorrhagias ab iisdem 
capillaris systematis vasis exhalationes rcliquas ad- 
mittentibus effici,unde rite morbosas inter secretio- 
nes prope hydropes, fluxus mucosos etc. locandas 
esse Neotherici autumant. 

Idiopathicae haemorrhagiae in humana tantum 
6pecie (singulare phoenomenon!) sine laesione ob- 
viae, ab omnibus, quotquot existunt, humani cor- 
poris textubus, si densiores veluti ossa, ligamenta, 
tendines et forsan aponevroses cxcipiantur, prodire 
queunt; ast in mucoso adparatu frequentiores et 
copiosiores contingunt. Et reapse potior haemorrha- 
giarum stricte morbosarum pars, salutares sic vo- 
catae, menstrua, haemorrhoides, epistaxes, ct fere 
cunctae eae inter criticas vel acriticas recensitae a 
membrauis mucosis proficiscuntur. Quaenam un- 
quam tanti discriminis ratio erit? Non exigua is- 
tiusmodi membranarum vitalitas, quarum laxum pa- 
renchyma magna pro parte capillaribus vasis ner- 
vorum polestati immediate Subjectis construitur; 
facilitas qua eas sanguis subit; conspicuae praeterea 
vasorum majorum ramiflcationes quae serpentino 
fcre modo dispositae undique superficie tenus ma- 
nifestantur ; maximum denique cum agentibus exter- 
nis commercium et forsan specialis ipsarum functio, 
pro saepissimo a mucoso adparalu haeraorrhagia- 

rum adventu satis superque monent. Sed praeter 
hance sanguinis versandi facilitatem muciparis mem- 
branis propriam, peculiaris in quibusdam indivi- 
duis ad cruentos fluxus pronitas viget. Talis proni- 
tas aut si melius placebit praedispositio, non raro 
haereditaria, radicari videtur in sanguineo-nervoso 
temperamento, cujus notabiliores characteres deli- 
catulam sistunt culim, atque arteriosum systema 
valde evolutura per nervos confestim commoven- 
dura. Hujusce teraperamenti praedominium una* 
cum periodico sanguinis fluxu, quibus obnoxiae mu- 
lieres fiunt, fluxu non adeo infrequenter anomalias 
subeunte, praecipua quoque videntur momenta, cur 
in foeminis prae masculis cruenta profluvia frequen- 
tius enascantur. Pro aetatis autem, vitae generis, 
climatis, annique temporum diversitate quaedam 
insuper organa ante alia disposita conspiciuntur. In 
genere localis in haemorrhagias proclivitas, quae 
pariter haereditaria esse, organis singulis per se aut 
cvolutionis aut periodicarum fnnctionum tempore 
specialius competere,vel morborum eflectu adquisi- 
ta adesse potest (Raimann), tum ab organorum sin- 
gulorum vasculosa structura exhalantibus vasis im- 
primis divite dignoscitur, tum ab eorum facili cum 
noxis illis congressu quae capillarium vasorum pro- 
prietates potissimum modificent. Quamobrem epi- 
staxis infantiii aetali et pubertatis periodo potissi- 
mum convenit; haemoptoe juvenili; haemorrhoides 
ct haematemesis viriii mediae, et haemorrhagiae ab 
uropoetico systemate senibus communiores eva- 
dunt,hinc n& mirum si metrorrhagiae durantefluxu 

menstruo sic et brevi ante ac post eum frequen- 
tius contingant. Generales istae differentiae jam ab 
Hippocrate etStaahlio statutae ecceptionibus lamen 
non carent. Cerebralis v. gr. haemorrhagia, passio 
reliquis vitae periodis fere ignota, in senio provecto 
plures infestat et occidit. Quoad vitae genus vulgaris 
extat observatio, artifices illos, qui diutius corpore 
autrorsum flexo stare adsuescunt, in haemoptyses 
facilius incurrere, cura e conlra qui pedibus conti- 
nuo insistere coguntur, haemorrhoidibus ut pluri- 
mum laborant. Sub frigida demum tempestate ac 
borealibus regionibus sanguinis eflfluvia ex intestino 
recto, vesica atque utero accidere solent; dum ipso- 
rum fontem sub zona torrida necnon aestatis tem- 
pore nares et bronchia sistunt. 

Causis haemorrhagiarum excitantibus cunctae 
eae accensentur, quae majorem sanguinis celerita- 
tem atque localem aut generalem plethoram indu- 
cunt. Universali favent plethorae, a physicae con- 
stitutionis repletione florentique complexione prae- 
cipue dignoscendae, simulque sanguiuis circulum 
accelerant sequentes: ciborum tum copiosorum 
tum maxime nutrientium abusus, potus excitantes 
cujuscumque generis, quies insueta, fortiores ani- 
mi motus speciatim repentini, habitualium evacua- 
lionum vel parcitas vel suppressio, calor immodi- 
cus et rapida pressionis atmosphericae imminutio, 
intensum frigus, denique improbi labores nimis 
protracti. Localis plethora, cujus evolutio generalis 
minime necessaria evadit, juxta cl. Andral, usque- 
dum vita viget, tribus effici potest raodis. i.° Ob 

difficullatum sanguinis e capillaribns vasis ad cor 
refluxum; vitium puta cardiacum, hepato-emphra- 
xim, vasorum sanguiferorum angustationem ab ex- 
terna aut interna corapressione, a corporis singu- 
larumve partium situ, positione, motibus et s. p. fa- 
ctam. Quae haemorrhagiae tali sub rerum condi- 
tione obvenientes inter symptomaticas plerumque 
recensentur. a.° Vel promovetur ab irritatione s. 
stimulo qui aut immediate in organon adfectum 
agat, aut mediate supra nerveum systema vitales 
ipsins organi actiones gubernans dirigatur. Momen- 
ta talem, ut Andralius vocat, sthenicam hyperhae- 
miam excitantia, ea in genere adnumerantur quae 
phlogosim concitare valet. Non parum quoque ei- 
dem contribuit nervorum influxus, sub quorum po- 
testate si potissimum gignitur, non seraper ad mor- 
bosas pertinet; qualis genarum rubedo a mentis 
emotione inducta. 3.° Vel tandem pendet a vaso- 
rum imminuta tonicitate, validiore simul cordis im- 
pulsu, quod activam inter et asthenicam hancce 
hyperhaemiam discrimen ponit, deficiente. Istius- 
rnodi ab atonia congestio, individuis laxis cacheti- 
cis senio confectis haud rara, intelligitur ideo, quia 
cordis arteriarumque actio, ulut exigua normalique 
debilior, cum minima capillarium vasorum activi- 
tate collata, nimia tamen resultet, unde sangnis 
illuc irruens, quo parvnm obtinet renisura, relaxa- 
ta vasa distendit atque congeritur. — Ex hisce id- 
circo observationibus constat, plures dari sangui- 
nis distributiones, quin sitnul functionum energia 
nimium exaltelur aut notabiliter iaedatur^ quod 



Digitized by Google 



i3 

circa causam hacmorrhagiarum proximam lucem 
affundit. — In hanc enim inquirentes cum illis as- 
sentimur, qui exhalantium vasorum dilatationem, 
jiemini hodiedum refutatam veluti ultimam et prin- 
cipalem textuum modificationem pro spontaneo 
quovis sanguinis fluxu necessariam, ipsi congcstio- 
ni tribuunt Et revera si perpendatur capillaria va- 
sa, quorum congestio praeexistens (morbosis phoe- 
nomenis aut minus praenuntiata) excludi sane ne- 
quit, haemorrhagiarum sedem sistere, cumque ca- 
pillari systemale stricte exhalantia sive cmunctoria 
vasa connecti, neque erit difliciiis conceptus, quod 
in capillaribus a plethora inducta distensio exha- 
lantibus quoque vasis communicetur, et ila parlem 
sanguinis rubram ductus subeat ipsi in normali sta- 
tu haud patentes, sed vis a tergo causa apertos. 
Haec haemorrhagiarum explicatio, cum ea per ana- 
stomosim jam congrediens, licet oculo non visibi- 
lis, naturalis tamen est et ab experimentis quibus- 
dam confirmari videtur. Quamplures enimvero au- 
ctores de artiflciali sanguinis exhalatione variemo- 
de et mechahico modo obtenta loquuntur. Sic Boer- 
haave, ligata in cane portarum vena, enterorrha- 
giam obtinuit; sic Yelloly in indlyiduis strangula- 
tis non solum extremum venosi systematis turgo- 
rem verum etiam cruentam exhalationem obser- 
vavit; sic alii plures per finiura vasorum majorum 
pressionem vel ecdvymoses in cellulari textu vel 
sanguifluxum assequuti sunt. Haemorrhagiae po- 
stremo sanguinis errori inculpatae, sanguini nempe 
resoluto,chemice mutato, uti in scorbuti casibus vi- 

dere est, aliaeque sic asthenicae vel passivae nuncu- 
patae expositam non sternunt opinionem. Etenim 
et sanguis ille qualitative peccans majorem tantum 
oflfert seri ad crassamentum proportionem, crassa- 
mentum qnidem magis nigrum dilficile coagulan- 
dum, minime vero notabile principiorum immedia- 
te rubram sanguinis partem constituentium discri- 
men ostendit; et scorbutus, juxta recentiores, in- 
ter morbos locatur venosum systema vel maxime 
adficientes, unde libera per capillaria vasa circula- 
tio facile intercipitur; et tandem omnis haemorrha- 
gia, utufc passiva (sicuti inferius melius videbimus) 
a debilitate sive universali sive Iocali dependens, 
quousque vasorum laesio deficit, nullo pacto conci- 
peretur, quin in integris organis, e quibus fluxus 
instat, major sanguinis aut absolutus aut relativus 
adpulsus una conflueret. Consequitur exinde hae- 
morrhagiarum elementa duo esse, quorum unum, 
activum, sanguinis uberiore copia adeuntis cursum 
sistit, et alterum, passive se habens, ab exhalan- 
tium vasorum dilatatione scilicet a capillarium di- 
fitensione vel relaxatione constituitur. Procul dubio 
utraque necessario concurrunt; attamen si capilla- 
ria vasa facile distensionem' vel relaxationem su- 
beunt, minor sanguinis adpulsus et impetus requi- 
ritur, qui major e contra adesse debet, ubi illa va- 
sa renituntur. Hac ratione explicatur cur in aliqui- 
bus individuis magna cum facilitate cruenta pro- 
fluvia accidant, cur peculiaribus morbosis phoe- 
nomenis interdum instruantur, aut prodromis ca- 
reant. 

Spontaneae haemorrhagiae communiter sporadi- 

cae et verno tempore frequcntiores, sed epidcmi- 
ce grassantes ab aliquibus auctoribus observalae, 
quemadmodum diximus, vel peculiares morbos 
per se existentes constituunt, vel caeteris alligantur 
afTectionibus, praesertim febrilibus inflammatoriis, 
in quibus accidentale phoenomcnon raagis minus- 
ve momentosum aut criticum sistunt. Manifestan- 
tur plerumque post alicujus noxae actionem quae 
organismum vehementer et subito tetigerit; non 
raro per simplicem causarum praedisponentium 
influxum derivari videntur. Illae haemorrhagiae a 
praecipua individui constitutione vel maxime he- 
reditaria sustentatae constitutionalium sive habi- 
tualium titulo agnoscuntur atque sanitati ut pluri- 
mum consulunt. — Earum generalia et communia 
signa non tantum juxta organorum eflfusionis se- 
dem sistentium diversitatem, scd praesertim juxta 
diversas individui conditioncs sub quibus obveniunt 
plurimo diflerunt modo. Discrimen quoque notatur, 
prout sanguis internis in corporis cavis sive natu- 
ralibus sive morbosis colligitur, vel e corpore im- 
mediale aut mediate effluit.Quia autem praeter co- 
piam et sanguinis evacuati charactcres non raro 
discrepant, siquidera sanguis raodo tenuis, serosus, 
niger, solutus heterogencis commixtus materiis, in- 
terdum spissior, inflaramatus, rubeofloridus, in coa- 
gulum facile nitens et purus advertitur, a nonnul- 
lis haemorrhagiae in venosas atque arteriosas di- 
stinguuntur. — Nunc lente nunc cito intrant, longio- 
ri aut breviori dijudicantur tempore decursum ita 

jam chronicum jam acutura servantes, alque largum 
seu parcum,praeceps aut nonnisi guttatim obtinens 
tradunt profluvium. Pleraeque imo cunctae ubi li- 
mites excedant, in specie haemoptysis, terrore, an- 
xietate, metu aegrorum commovent animum; nec 
inde mirum si muhae in circulo turbae variaque 
phoenomena spastica proficiscantur. Konnullae, po- 
tissimum constitutionales, regularem servant typum 
fixis intervallis recurrentes, atque determinatam vi- 
tae periodum vel plures comitantes; aliae nullo di- 
riguntur typo, seseque inaequaliter ac indefinita 
epocha produnt. — Recidiva generatim admodum 
facilis conspicitur, et derivatur non solum a perma- 
nenti aut iterata npxarum primum cruentum efflu- 
vium parientium actione, verum etiam ideo pende- 
re creditur, quod sanguinis sive accidentalis sive 
artiflcialis jactura adeo vasculare systema modificat, 
ut individuum facilius in plethoram incurrat et sic 
pro ulterioribus novis jacturis necessitas inde emer- 
gat. Sed praeter recidivandi proclivitatem, notabilis 
insuper haemorrhagiis inest character, ut variae ea- 
rum species inter se frequenter alternent, mulfcifa- 
riam et mirifice vicariantes; quod vel patenti effi- 
citur ralione, vel haec sensibus nostris obvelatur. 
Tales sanguineae metastases duplici quandoque 
causarum serie diriguntur, quarum prior ab orga- 
nis, quibus habitualiter adfluit, sanguinem retropel- 
lere teutat, quem secunda versus certam organon 
allicit. Sic frigoris topica haemorrhoidalibus tumo- 
ribus adplicatio et protracta mentis intensio, de 
haemorrhoiJ urn 8u PP re ssione deque apoplexiae or- 

tu rationem in aliquo casu reddiderunt (Chomel 
Diction. Medic.) — Commemorandum denique est 
idiopathicas haemorrhagias, quousque modum non 
excedant, ut plurimum criticas haberi et sympto- 
raaticas quoque salutares sese praestare si mali ma- 
gnitudini respondeant; inhibitas e contra atque sup- 
pressas, nominatim habituales, plurium morborum 
indolis generatim phlogisticae momentum causale 
fieri, atque, Raimanno teste, per depletiones san- 
guinis artificiales nunquam perfecte suppleri vel 
compensari. Ex saepissimo autem debito largiore 
ipsarum recursu, noxii, qui in animali oeconomia 
effectus redundant, sequentes conscribuntur : debi- 
lilas ac universalis delassatio, turgoris vitalis et ca- 
loris imminutio, organorum in specie locomotioni 
inservientium imbecillitas, summa e contra sensili- 
tas, cutis pallor, variae sensuum hallucinationes, 
obtutus languidus, pulsus debilis, digestionis turbae, 
sanguis rninus plasticus serosus, hydropes aliaeque 
cachexiae atque in multiplices nevroses opportuni- 
tas. — Exitus lethalis propter fluxum immodicum 
nulloque pacto supprimendum occurrit perraro; ast 
contingente, sub convulsionibus, spasmis, delirio 
placido , sopore , protracta lipothymia aeger supre- 
mum diern explet. In cadaveribus tunc praeter anhae- 
miae signa interdum nil reperitur; modo ecchymo- 
ses variae in centro rubro-bruneae et ad peripheriam 
vcrsus magis magisque decolores notantur; quan- 
doque inflammationis vestigia advertuntur. 

Hisce de generali haemorrhagiarum historia con- 
sideratis, nunc in symptomata quae eas comitari 

solent, et proindc in earum characterem sive acti- 
yum sive passivum inquirere melius licebit. Acutae 
haemorrhagiae, primum intrantes et in individuis 
obvenientes junioribus robustis, causis plethorae 
obnoxiis, prodromis fere semper phoenomenis, mo- 
limen sic dictum haemorrhagicum praebentibus, 
annuntiantur: quemadmodum universali individui 
dysphoria, doloribus obtusis erraticis; dein organi, 
cx quo fluxus instat, pondere, pressione, intumescen- 
tin, pulsatione, pruritu, dolore, quibus saepe frigus 
cum aestu alternans, pulsus frequens plenus fortis 
dicrotus;cutisrubor junguntur. Occurrente hinc ge- 
nerali tremitu, a calore subsequuto,sanguis eflundi- 
tur praeceps, facile coagulandus parumque seri of- 
ferens, et eo ordine quo extravasatur, imminuuntur 
sensim localis congestionis signa, quibus amotis, ef- 
fluvium communiter consistit, et aeger brevi post 
pristinae imo meliori valetudini restituitur.Sin vero 
haemorrhagia protrahitur et copiosissima accidit, 
horripilationes tunc subeunt, remotiores partes vo- 
lumine suo decrescere videntur, pallor per totum 
diifunditur corpus, facies sudore copioso frigido te- 
gitur, calor animalis deprimitur, et extremitates fri- 
gescunt; pulsus redditur parvus, debilis, contractus, 
profundus, superaccedunt aurium tinnitus, vertigi- 
nes, non raro convulsiones, syncopes postremo et 
deliquia scoenam claudunt. — Chronicae e contra 
haemorrhagiae, frequenter sese reiterantes atque in 
subjectis cacheticis, debilitatis occurrentes, genera- 
tim syraptomatibus pro conspicua et forti organis- 
mi reactione testantibus carent Intrant plerumque 

sine prodromis, neque eas, quamquam leves, lucu- 
lenta individui ammelioratio sequitur. Sanguis qui a 
pluribuscorporispartibuseodem tempore interdum 
extravasatur, ater, serosus, parum congulabilis cerni- 
tur;etsi ejus quantitas modum cxsuperet, facilius ae- 
gri status pessumdatur, debilitas increscit, et phoe- 
nomena immodici fluxus antea recensita subeunt. 

Ex brevi hacce symptomatum expositione omni- 
bus patet haemorrhagias, prout diversae sint indi- 
vidui conditiones sub quibus obveniunt , diversis 
insigniri phocnomenis. Earum character sive indo- 
Jes mutatur propterea? Priores active et secundae 
passivae merentur dici, quarum illae propter ni- 
miam textuum activitatem,propter erethismistatum, 
ac fortem nimis sanguinis adpulsum efticiantur , et 
alterae vasorum relaxationem, imbecillem renisum, 
atoniam, quibuscumque simul augmentatae excita- 
tionis signis deficientibus, causam unice agnoscant? 
Haec haemorrhagiarum distinctio, topicae conge- 
stionis et vasorum sanguiferorum reactionis prae- 
sentiae aut defectui innixa , a recentioribus talibus 
refutatur argumentis. Datur inflammatio, potissi- 
raum chronica, quae generalibus interdum hyper- 
stheniae symptomatibus destituitur ; et tunc anne 
putandum quod ejus indoles vel potius gradus mu- 
tatus sit? Menstruatio communiter manifesta uteri 
congestione praenuntiatur; ast sine prodromis quan- 
doque intrat; nunc in primo casu activa, in secun- 
do passiva vocabitur? Certissima non raro augmen- 
tatae activitatis organicae signa alicujus haemorrha- 
giae principio copulantur, quae, durante fluxu, im- 

minuuntur non solum, sed penitus evanescunt; talis 
itaque haemorrhagia , in suo decursu, ab activa in 
passivam transitum ne faciet? Quid dicetur de illis 
sanguinis profluviis, quae sub vitalis debilitatis au- 
spiciis effecta, a phlogosibus excipiuntur? Qua ra- 
tione, cum Tommasinio loquar, in cruento proflu- 
vio ad mentem Brunonis atque Cullennii passivo, 
a debilitate s. vel universali asthenia pendente, san- 
guis e datis tantum organis e determinatis vasis po- 
tiusquam ab omnibusegreditur?Id intelligere equi- 
dem nequimus, nisi quod illa organa illa vasa par- 
tialis, quamquam parum manifestus, stimulus com- 
prehendat, unde sanguinis affluxus alliciatur; vel 
quia in iisdem partibus lassitudo major aut debili- 
tas praexistat, cujus ope sanguis facilius vasa disten- 
dens evacuetur. Atqui priore in casu morbus a sti- 
mulo pendet; ipsae vigent conditiones activam hae- 
morrhagiam faventes, neque aliud occurrit discri- 
men, quod stimulus uni tantum loco restrictus et 
individuum laxum debile plectens, parum propterea 
advertitur. In secundo de morbo agitur topico, et 
profluvium ideo contingit, quia universae circula- 
tionis vis, utut languescens relate iis vasis magis de- 
bilitatis, nimium excedit. In utrisque ergo casibus 
major sanguinis adfluxus ad organa proxime hae- 
morrhagica promovetur, aequilibrium actionem inter 
vasorum majorum et capillarium tolliturjin utrisque 
universi circuli impetus capillarium renisum exsu- 
perat. Quapropter circa modum quo et activa et pas- 
sivahaemorrhagia promanat, nulla interest difieren- 
tia, una eademque vigent elementa, inter quae ra- 

sorum majorum activitas, aut absolute aut relative 
nimia, priucipalem sibi vindicat parlem. Sed ut me- 
lius cuncta confirmentur, symptomatum adpara- 
tum, quo passiva sic dicta haemorrhagia istruitur, 
atque medendi rationem respicere opportet. Nullus 
dubitat symptomata diflerre atque graviora esse; 
nihilominus neque sanguinisadftuxum nequestimu- 
lum excludunt; indirectam non raro debilitatem, 
virium oppressionem dissimulantur; nunquam vero 
pro nulla organismi, saltem locali, reactione depo- 
nunt; quam fortem et energicam ab individuo de- 
bili cachetico a minima nocenti potentia vulnerando 
expectare, foret absurdum. Relate remedia, omnes 
fere auctores, Brunone non excepto, consentiunt, 
in therapia passivae haemorrhagiae facienda, aut 
nullum activum pharmacum, aut corporis quie- 
tem, diaetam tenuem,frigoris,adstrigentium, acido- 
rum,;subacidorum adplicationem commendandam 
esse, et e contra stimulantia mera vel proscribenda, 
vel gravioribus tantum in casibus experimenti adin- 
star, alque ad symptoma aliquod periculosum sub- 
levandum usurpari posse. Sic scorbutus, qui a non- 
nullis veluti gcneralis haemorrhagia a debilitate sub- 
oriente retinetur, acidis solventibus ac diaeta prae- 
primis vegetabili curatur, neque sanguinis emissio- 
nes interdum recusat; sic haemoptysis quaecum- 
que in phlebotomia praecipuum agnoscit remedium, 
sic enterorrhagia et ipsa melaena, morbus ante re- 
liquos in speciem asthenicus, nullam aliam expetit 
medelam quam antiphlogisticam. a tonica non sti- 
mulante deinde exceptam, et ubi' f de morbo nigro 

jam Tissot experientia edoctus animadvertebat, se- 
cundum praesumptionem debilitati et atoniae vi- 
sccrum, stomachica et sanguinem commoventia 
remedia adhibebantur, augebatur calamitatum 
series et cruptio cruenta accelerabatur; etenim, 
sequitur Tissot, cardiaca quaevis, spirituosa, id- 
que genus alia non morbum sed aegrum jugulas- 
sent. Quibus addere fas est, remedia plurima sti- 
mulanli pollere virtute quondam credita, aevo no- 
stro oppositis aut saltem diversis insigniri proprie- 
tatibus demonstratum esse ; atque stimulorum so- 
lummodo eorum usum in cruentis profluviis inter- 
dum praestare, quae in nervos primitus agentia, et 
sensibilitatem divergunt et sanguinis revulsionem 
conciliant, quae utique et pro phlogosi prodesse ex- 
perientia testatur. 

Quamobrem quum et causae et adventus modus, 
et medendi methodus essentialem activum inter et 
passivum profluvium differentiam non ponant, et 
ipsa phoenomena, ratione tantum subjecti aut cir- 
cumstantiarum discrepantia , neque semper con- 
stent, neque subsequam reactionem excludant,quin 
imo non infrequenter cum illis activae debito lar- 
gioris confundantur, haemorrhagias uno, activo, cha- 
ractere semper instrui, sed modo ab universa orga- 
nismi reactione et passione, modo tantum topica 
praenuntiari ac consociari autumandum nobis est. 

Haemorrhagiarum diagnosis communiter plana 
et faciiis, a sanguinis non raro internis in corporis 
cavis seu naturalibus seu morbosis coliectione ob- 
fuscalur. Tunc ad dubiura orane absolvendum, 

praeler causas disponentes efc occasionales atque 
peculiarem aegri diathesim, symptomatum quibua 
cruenta profluvia stipari solent non solum, sed eo- 
rum quoque a fluidi alicujus cumulatione inde ema- 
nantium existimatio aequa Medico summopere est 
necessaria. Horum pariter momentorum perscru- 
tatio attenta, una cum effusionis modo, diuturnitate 
atque liquidi evacuati characteribus non parum 
etiam conferunt pro fluxus fonte detegendo, qui in 
eo casu interdum latet, quum sanguis, antequam e 
corpore egrediatur, longum faciet iter, plura organa 
invadens.Tandem apraegressis praeprimis circum- 
stantiis, individui totius cognitione, phoenomeno- 
rum omnium relatione nec non jacturae et thera- 
piae forsan institutae effectibus patebit, an haemor- 
rhagia salutaris aut morbosa, idiopathica et substan- 
tiva vel vero syraptomatica et secundaria, vicaria 
etc. reputari debeat. 

Prognosis ab organorum fluxum exhibentium di- 
versitate, a jacturae copia et modo, a difficultate in 
ejus fontem agendi ac supprimendi, a diversis in- 
dividui conditionibus, necnon a momentis excitan- 
tibus generatim elicitur. In specie vero, acuta hae- 
morrhagia prognosim meliorem permittit et ple- 
rumque critica et salutaris conspicitur, chronica e 
contra, debito largior et longius protracta, propter 
non exiguas turbas quae in animali oeconomia tum 
quoad sensiferam tum quoad organicam vitam inde 
suscitantur, periculo plena imo et mortalis evadere 
potest. Tandem constitutionales, item periodicae 
factae, dummodo nec recidivas frequentiores nimis 

offerant, neque iramodica copia peccent, oranem 
circumspectionem et cautelam postulant ne cito 
supprimantur; plurima enim mala, tam acuta quam 
chronica, abs habitualium fluxuum et praesertim 
cruentorum suppressione subsequa nemo est qui 
ignoret. 

In therapia cujusvis haemorrhagiae facienda, an- 
te omnia convertatur attentio an salutaris vel stri- 
cte morbosus sit fluxus habendus. Haemorrhagia 
salutaris, quousque talis manet, non cohibeatur, 
sibi potius commissa haud turbetur, quin imo eam 
juxta circumstantias per fotus emollientes, calidos, 
hirudinum vel cucurbitularum ipsi parti effluvio 
laboranti aut vicinae adplicationem sollicitare, al- 
que interdum, prioribus insufficientibus, per phle- 
botomiam supplere juvat. Haemorrhagia autem slri- 
cte morbosa, talis nempe quae copia excedente, 
fluxu impetuoso, duratione longa vel loci dignitale 
nocere minatur aut noxia jam evasit, omnem Me- 
dici curam exposcit, ut sine mora cohibeatur. Cau- 
sis itaque, si fieri licet, fluxum excitantibus quam 
citissime amotis, principalem therapiae partem 
congruum aegri regimen explet.Commendantur se- 
quentia: animus sit pacatus, tranquillus, corporis 
quies ac situs, diversus quidem pro diverso hae- 
morrhagiae loco, sed in genere potius erectus; com- 
pressionis omnis externae libero sanguinis circulo 
obstantis remotio, integumenta et ipsa lectuli stra- 
gula levia; aer aegrum ambiens purus, temperatura 
moderate frigida, calefacienlium omniura atque sti- 
xnulorum tum generalium tum localium abs.entia. 



Digitized by 



a5 

Sic statuto aegri regimine, quod unicum non raro 
sufficit, ca adhibeantur remedia individui conditio- 
nibus morbique vi adaequata, quae aut absolutam 
aut relativam sanguiferi sjrstematis irritabilitatem 
ac mobilitatem exaltatam deprimere valent, in quo- 
rum usum pro circumstantiarum individualium et 
specialium complexu, atque baemorrhagiac dura- 
tione et modo magis minusve insistatur oportet. 
lnter praestantissima phlebotomia recensetur, largo 
quidem vulnere non vero ad syncopem usque , 
quemadmodum aliqui voluerunt, organo, quoad 
fieri potest, haemorrhagico proxime, plerumque ex 
brachio alterutro instituta ; quippe rapida sanguinis 
eductio vim cordis et vasorum majorum actionem 
tutius ac promptius non solum coercet, sed et ple- 
thoram citissime aufert, et aliam sanguinis dire- 
ctionem conciliat. De phlebotomiae utilitate, ipsis 
hirudinibus aut cucurbitulis scarificatis ob prom- 
ptiorem ejus efficaciam ideo praeferendae, omnes 
fere practici simul conveniunt, quum a phleboto- 
mia plerumque haemorrhagiae cujusvis tractameu 
incipiant, a qua abstinentur solummodo, ubi aegri 
status et vires jam nimis labefactatae ulteriores ja- 
cturas recusant. Quae autem sanguinis sit e vena 
mittendi copia, in genere a topicae congestionis, 
symptomatumque concomitantium intensitate at- 
que ab individua aegri constitutione aptius defini- 
tur. — Praeter sanguinis massae imminutionem ac 
derivationem phlebotomiae ope, plurimi quoque 
iuterest, scopo pariter revulsivo ac derivativo, irri- 
lationes in partibus syrapathicis aut antagonisticis, 

atque suppletorias secretiones, per alvum et urinas 
quammaxime, excitare, in universum simul orga- 
nismum antiphlogistica methodo agendo. Tali itaque 
pacto commendantur interne : praeter diaetam te- 
nuem, evitatis simul cibis et potubus calidis, phar- 
maca subfrigida, refrigerantia, ipsudque frigus per 
glaciem adhibitum: propterea quod ejus virtus ad- 
plicationis loco minime circumscribitur, verum et 
remotioribus in parlibus sympathicam quasi vaso- 
rum restrictionera determinat; aqua pura succis 
diversis acidula reddita ; decocta mucilaginosa, aci- 
da, nitrata; emulsa anrygdalina nitro aut cremore 
tartari scatentia ; eccoproticorum aliorum et ene- 
matum porrectio; cum quibus non raro narcotica, 
aqua lauro-cerasi, hyosciamus, aconitus, digitalis 
peroptime uniuntur. Nonnulli vomitoria et sudori- 
fera etiam praedicant, ab iis tamen prudens erit in 
genere abstineri, quum pro eorum usu nondum 
satis experientia testaverit, atque speciales potius 
itidicationes requirantur. Tandem rebus male in- 
cedentibus et fluxu diu nimis continuante, fortio- 
ra adstringentia in subsidium vocari quoque pos- 
sunt, quemadmodum acida mineralia diluta, alu- 
men, decocta corticum salicis, quercus, rryppo- 
castani, punicae granatum , et nominatim rata- 
nhia, cujus extractum Iaudibus extollitur. Nihilo- 
minus circa adstringentia, jam HofFmann atque 
Burserius admonuere, cautus sit eorum usus, at- 
que a mitioribus ad fortiora procedatur; neque 
ipsis fides niraia habenda aut debito longius insi- 
blendum, quippe palliative plerumque agunt, et 

tantum praestant si de partium relaxatione ser- 
mo sit. 

Inter externa remedia, cum quibus valdopere 
directa therapia coadjuvatur, numerantur: pedilu- 
via, maniluvia tepida, vesicantia, rubefacientia ad 
extremitates, frigus parti haemorrhagia laboranti 
eidem aut proximae impositum, balneum Smucke- 
ri,saturnina, frigidae aluminis,gummi-kino, vitrioli 
martis vel zinci solutiones; gallarum infusa; aci- 
dum sulfuricura dilutum; vasorum fines mechani- 
ce obturantia, uti linteum carptum, torundae, aga- 
ricus chirurgorum, spongia subtilis praeparata etc. 
per apte directam compressionem adjuta ; cucur- 
bitae siccae et scarificatae, hirudines locis quid- 
quam remotis admotae. Haec cura localis et prae- 
sertim topica frigoris et adstringentium adplicatio 
non prius generatim valet, quam erethismi statu 
per antiphlogisticam therapiam universalera subla- 
to et irritatione omni dissipata, neque sola sufficit, 
nisi motus intrinsecus et nimius humorum ad or- 
ganon adpulsus fracti antea fuerint vel simul fran- 
gantur, et non raro, tractamine universali tardato 
aut plane omisso, noxia per temporis dispendium 
resultat. (Raimann) 

Sedata haemorrhagia, ut recidiva praevertatur, 
salutiferum tractamen contra eam institutum, pro 
circumstantiis breviori aut longiori adhuc tempore 
continuare plerumque opus est, atque specialius 
agere in primariam affectionem, si subest, quae 
profluvio ansam praebuit Quoniam autem et mo- 
mcrita morbi causalia, nec non aegrorum constitu- 

tiones atque relationes externae, organorum quae 
sanguinem fuderunt dignitas atque jacturae effe- 
ctus commiiniter discriniinant, singulus videt, hisce 
omnibus medicum respicere atque remedia adcom- 
modare debere. In genere tamen, quia ut pluri- 
mum haemorrliagiis phlogistica conditio magis mi- 
nusve manifesta copulatur, antiphlogisticorum uti- 
litas et praesertim ncrvosam sensibilitalem, vaso- 
rum motus atque sanguinis crasim moderautium, 
satis patet. 

Therapia, chronici profluvii iisdem fundamentis 
ac illa jam exposita innititur; attamen cum aegri 
status ob jam perpessas jacturas debilitatus fortio- 
ra antiphlogistica prohibeat, largae nimis et gene- 
rosae artificiales sanguinis eductiones non insti- 
tuantur, at potius cum revellentibus et derivativis 
alquc adstringentibus (quippe partium relaxatio 
plerumque subjacet), morbus tractetur. Iugruente 
autcm periculoso aliquo sjrmptomate, etenim in 
talibus profluviis symptomalicae therapiae frequen- 
tior datur occasio, non adhibeantur rcmedia abso- 
lute stimulantia, quae noxia serius ocyus evadunt, 
sed vel pharmaca nulla vel blanda tantum admi- 
nistrentur. 

In vicariarum haemorrhagiarum tractamine,me- 
dicus omni studio agat, ut fluxus loco ejus primitivo 
reslituatur, per topicas hirudinum, cucurbitularum, 
lbtuum emollienlium ctc. adplicationes aliaque inter- 
na remedia, quae specifico fere modo in organon pri- 
maiium sauguilluxum habitualiter porrigens actio- 
ncm exseunt. Quod si fieri nequit et partis adfectae 

dignitas talis sit, ut facile ejus functiones turbentur, 
praestat summopere, artificiales eecrctiones, alior- 
sum humorura adfluxum derivare, atque haemor- 
rhagiam ipsam cum sanguinis ductionibus tempe- 
stive institutis praevertere. — Hisce principiis hae- 
morrhagiae cujusvis proprrylaxis innititur. 

Demum quod reconvalescentiam attinet, etiam 
haec tractamini directo adcommodetur fas est, et 
eam promovere juvat per diaetam sic dictam Hip- 
pocratis, per cautissimum 6timulomm atque val- 
de nutrientium usum, atque per tale vitac rcgi- 
men quod et morigerum sit et momentaomnia ner- 
vosum et sanguiferum systema nimis adficientia 
evitet. 

Pulmones et hepar analogis praesunt functionibus. 

II. 

Vera non datur vitalis oppositio. 

III. 

Utrum et quo pacto morborura cliaracter permute- 
tur, adhuc unum ex Medicinae nrysteriis. 

IV. 

Eorum opinio, qui diversis remedia non vero oppo- 
sitis insigniri proprietatibus statuunt,subtilisqui- 
dem, sed jusla. 

V. 

Cadaverum autopsia tantae est pro Pathologia uti- 
litatis, quantae fere Anatomes pro Plrysiologia. 

VI 

Omnis congestio, utut a vasorum debilitate effecta, 
in activam tendit. 

VII. 

In quavis Medicina facienda, quae systemata inter 
et organa textus inter et textus relaliones vigent, 
sunt primitus respiciendae. 

VIII. 

Hinc egregius Pliysiologus egregius Medicus. 

IX. 

Curare nescit qui expectare nescit. 

X. 

Medicus morbum instantem praevertens plus prae- 
stitisse dicendus, quam qui praesentem licet gra- 
vem curaverit. 

XI 

E prognosticis Medici fama saepius pendet. 

XII. 

Experientia Medicinac basim quidem sistit, sed 
lio et genius illam faciunt. 

